Komission asetus (ETY) N:o 586/88, annettu 2 päivänä maaliskuuta 1988, oliivirekisterin perustamista oliiviöljyä tuottavissa jäsenvaltioissa koskevista yksityiskohtaisista säännöistä annetun asetuksen (ETY) N:o 2276/79muuttamisesta



Virallinen lehti nro L 057 , 03/03/1988 s. 0018 - 0019

Suomenk. erityispainos Alue 3 Nide 26 s. 0101

Ruotsink. erityispainos Alue 3 Nide 26 s. 0101



KOMISSION ASETUS (ETY) N:o 586/88, annettu 2 päivänä maaliskuuta 1988, oliivirekisterin perustamista oliiviöljyä tuottavissa jäsenvaltioissa koskevista yksityiskohtaisista säännöistä annetun asetuksen (ETY) N:o 2276/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon oliivirekisterin perustamisesta oliiviöljyä tuottavissa jäsenvaltioissa 21 päivänä tammikuuta 1975 annetun neuvoston asetuksen (ETY) N:o 154/75(1), sellaisena kuin se on viimeksi muutettuna asetuksella (ETY) N:o 3788/85(2), ja erityisesti sen 5 artiklan, sekä katsoo, että komission asetuksessa (ETY) N:o 2276/79(3) säädetään oliivirekisterin perustamista oliiviöljyä tuottavissa jäsenvaltioissa koskevista yksityiskohtaisista säännöistä ja erityisesti toisaalta oliivinviljelijöiden tekemässä ilmoituksessa esitettyjen ja toisaalta rekisterin laatimisesta vastaavan toimielimen hallussa olevien tietojen vertaamisesta; olisi tarkennettava tiedot, joita on pidettävä oliivirekisterin perustietoina sen mukaan, esiintyykö mainitussa vertailussa merkittäviä ristiriitaisuuksia, olisi säädettävä, että oliivirekisterin perustamisen jälkeen jäsenvaltiot huolehtivat sen vuosittaisesta ajan tasalle saattamisesta, olisi säädettävä, että yhteisöön asetuksen (ETY) N:o 2276/79 voimaantulon jälkeen liittyneiden tuottajajäsenvaltioiden on voitava tarkastaa kokeiden avulla tässä asetuksessa suositeltujen menetelmien käyttökelpoisuus, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2276/79 seuraavasti: 1) Korvataan 6 artikla seuraavasti: "6 artikla 1. Oliivinviljelyalaa ja kunkin palstan oliivipuiden lukumäärää koskevia tietoja, jotka on saatu 2 ja 4 artiklassa tarkoitettuja menetelmiä noudattaen, on verrattava tietoihin, jotka esiintyvät oliivinviljelijöiden heidän tuotantomahdollisuuksiensa toteamista varten toimittamassa ilmoituksessa, jota täydennetään tarvittaessa kyseisen jäsenvaltion pyynnöstä. Jos tiedoissa esiintyy merkittäviä ristiriitaisuuksia, 2 ja 4 artiklassa tarkoitettuja menetelmiä soveltamalla saadut tiedot on ilmoitettava oliivinviljelijöille henkilökohtaisesti. Näillä on oikeus pyytää tällaisten tietojen tarkastamista kolmen kuukauden kuluessa tästä ilmoituksesta. 2. Oliivirekisterin laatimisesta vastaava toimielin tarkastaa tällöin tarvittaessa paikan päällä viljelyalan ja kunkin oliivinviljelijän osalta huomioon otettavan oliivipuiden lukumäärän. Jos edellä mainitussa tarkastuksessa ei tule esiin muutoksia kyseistä oliivinviljelijää koskevissa tiedoissa, tämän on korvattava tarkastuksesta aiheutuneet kustannukset. 3. Rekisterin perustiedot ovat: a) oliivinviljelijän ilmoittamat tiedot, jos viljelijöiden ilmoituksen tiedot ja 2 ja 4 artiklassa tarkoitettuja menetelmiä soveltamalla saadut tiedot vastaavat toisiaan tai niiden välillä ei ole merkittäviä ristiriitaisuuksia; b) jos esiintyy merkittäviä ristiriitaisuuksia: - oliivinviljelijälle ilmoitetut tiedot, jos tämä ei ole pyytänyt 1 kohdan toisessa alakohdassa säädettyä tarkastusta, - muissa tapauksissa tarkastuksen tuloksena saadut tiedot." 2) Lisätään seuraavat 6 a ja 6 b artiklat: "6 a artikla Tuottajajäsenvaltioiden on turvattava, 6 artiklan 1 kohdassa säädettyä menettelyä noudattaen, oliivirekisterin vuosittainen ajan tasalle saattaminen ottaen huomioon erityisesti oliivinviljelijöiden toimittamien viljelyilmoitusten mahdolliset muutokset. 6 b artikla 1 Yhteisöön tämän asetuksen voimaantulon jälkeen liittyneet tuottajajäsenvaltiot voivat valita kokeiden avulla niiden oliivinviljelyä koskeviin olosuhteisiin parhaiten sopivat menetelmät ja ottaa huomioon erityisesti liitteessä I määrätyt menetelmät. Tämän vuoksi kyseisten jäsenvaltioiden on toimitettava 31 päivään joulukuuta 1988 mennessä kokeita koskeva ohjelma komissiolle hyväksymistä varten. 2. Komissio ilmoittaa jäsenvaltiolle esitettyä ohjelmaa koskevan päätöksensä, johon liitetään tarvittaessa sen tarkoituksenmukaisina pitämät muutokset. Komission hyväksymisen jälkeen kyseisen jäsenvaltion on toteutettava ohjelma mahdollisimman nopeasti." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä maaliskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 19, 24.1.1975, s. 1 (2) EYVL N:o L 367, 31.12.1985, s. 1 (3) EYVL N:o L 262, 18.10.1979, s. 11